ஜால்னா

ஜால்னா (Jalna) , இந்தியாவின் மகாராட்டிரம் மாநிலத்தின்  நடுவில் அமைந்த மராத்வாடா பிரதேசத்தில் உள்ள ஜால்னா மாவட்டத்தின்  நிர்வாகத் தலைமையிட நகரம் மற்றும் நகராட்சி ஆகும். ஜால்னா நகரம் குண்டலிகா ஆற்றின் கரையில் உள்ளது. இது கடல் மட்டத்திலிருந்து 508 மீட்டர் உயரத்தில் உள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 54 வார்டுகளும், 53,730 வீடுகளும் கொண்ட ஜால்னா நகரத்தின் மக்கள் தொகை 2,85,577 ஆகும். அதில் ஆண்கள்  1,47,092  மற்றும் பெண்கள் 1,38,485 ஆக உள்ளனர். பாலின விகிதம் 1000 ஆண்களுக்கு 929 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  13.6% ஆகவுள்ளனர். இதன் சராசரி  எழுத்தறிவு 70.67%  ஆகவுள்ளது.  

இதன் மக்கள் தொகையில் இந்துக்கள் 60.73%, இசுலாமியர் 27.34%,  பௌத்தர்கள் 6.75%, சமணர்கள் 1.67%,  சீக்கியர்கள் 0.26%, கிறித்தவர்கள் 2.81% மற்றும் பிறர் 0.43% ஆகவுள்ளனர்.

பொருளாதாரம் 
பருத்தி ஆலைகள், பருத்தித் துணி நெசவு ஆலைகள், பருத்தியிலிருந்து கொட்டை பிரிக்கும் ஆலைகள் மற்றும் பருத்திக் கொட்டை  எண்ணெய் பிழியும் ஆலைகளுக்கு ஜால்னா நகரம் பெயர் பெற்றது.

போக்குவரத்து 
ஜால்னா தொடருந்து நிலையம்மாநிலத்தின் மும்பை, நாக்பூர், புனே போன்ற பிற பகுதிகளை இணைக்கிறது.

தட்ப வெப்பம்

மேற்கோள்கள்

வெளி இணைப்புகள்
 Jalna Online at India Online Network

ஜால்னா மாவட்டம்
மகாராட்டிர மாநிலத்திலுள்ள ஊர்களும் நகரங்களும்